**Միրա Ալեչկովիչ** (սերբ.՝ Мира Алечковић, փետրվարի 2, 1924(1924-02-02), Նովի Սադ, Սերբերի, խորվաթների և սլովակների թագավորություն - փետրվարի 26, 2008(2008-02-26) կամ փետրվարի 27, 2008(2008-02-27), Բելգրադ, Սերբիա), սերբիացի և հարավսլավացի գրող, բանաստեղծուհի։ Սերբիայի գիտությունների և արվեստի ակադեմիայի անդամ։ Հարավսլավիայի գրողների միության նախագահ։

Կենսագրություն
--------------

Միրա Ալեչկովիչը ծնվել է 1924 թվականին Նովի Սադում։ Սովորել է Բելգրադի համալսարանի սլավոնական գրականության ֆակուլտետում, հայտնի լեզվաբան, ակադեմիկոս և Բելգրադի համալսարանի պրոֆեսոր Ալեքսանդր Բելիչի մոտ։

1941 թվականին դարձել է Հարավսլավիայի երիտասարդական կոմունիստական միության անդամ։

Միրա Ալեչկովիչը եղել է պոլիգլոտ, ազատ տիրապետել է մի շարք լեզուների՝ ֆրանսերենի, գերմաներենի, անգլերենի, ռուսերենի, իտալերենի, լեհերենի, չեխերենի, մակեդոներենի, սլովեներենի և սլովակերենի։

Երկրորդ համաշխարհային պատերազմի սկսվելուց հետո մասնակցել է պարտիզանական պայքարին, եղել է գործող բանակի բուժքույր։ Պատերազմից հետո խաղաղության հաստատման համար մասնակցել բազմաթիվ արշավների, կապ հաստատել տարբեր երկրների հումանիստների, գրողների և արվեստագետների հետ, մասնակցել տարբեր սոցիալական և գրական գործունեությունների։ Նախագահել է Հարավսլավիա-Ֆրանսիա բարեկամություն միությունը։

Խմբագրել է բազմաթիվ երիտասարդական ամսագրեր («Omladina» (Երիտասարդություն), «Pionir» (Պիոներ), «Mladost» (Ջահելություն) և «Poletarac» (Ճուտիկ))։ Եղել է Սերբիայի գրողների միության քարտուղար, հետագայում՝ փոխնախագահ և նախագահ և Հարավսլավիայի գրողների միության նախագահ։

1946 թվականին շարունակել է ուսումը Բելգրադի համալսարանում, 1953 թվականին՝ Սորբոնում։

Մահացել է 2008 թվականին Բելգրադում։ Թաղված է Բելգրադի նոր գերեզմանատան պատվո արահետում։ Թաղման արարողակարգը կատարվել է զինվորական հարգանքի տուրքի մատուցմամբ։

Բրանկո Չոպիչը, Միրա Ալեչկովիչն ու Բլաժե Կոնեսկին պարտիզանների մոտ (մոտ 1944 թվական)

Ստեղծագործություն
-----------------

Միրա Ալեչկովիչը երեխաների և մեծահասակների համար նախատեսված 53 գրքերի հեղինակ է։ Նրա աշխատանքի մեծ մասը բաղկացած է պոեզիայից։ Առաջին ժողովածուն հրատարակվել է 1946 թվականին։ Ալեչկովիչի պոեզիան, հիմնականում, նվիրված է սիրո և մանուկների թեմաներին, գովաբանել է հարավսլավական և միջազգային բանվորական շարժման գործիչ Իոսիպ Տիտոյին։

Նրա պոեզիան և արձակը թարգմանվել են ավելի քան 20 լեզուներով (ռուսերեն, բուլղարերեն, ռումիներեն, հունգարերեն, լեհերեն, չեխերեն, մոնղոլերեն, իտալերեն և Հարավսլավիայի ժողովուրդների և ազգերի բոլոր լեզուներով։

Հարավսլավիայի Սոցիալիստական Ֆեդերատիվ Հանրապետությունում նա մեծ ճանաչում է ձեռք բերել, հատկապես իր մանկական ստեղծագործություններով, պարտիզանական և մանկական երգերով։

Ստեղծագործություններ
--------------------

* 1946 Zvezdane balade
* 1955 Pionirsko proleće
* 1956 Prijatelji
* 1957 Lastavica
* 1963 Srebrni voz
* 1970 Sunčani soliteri
* 1972 Da život bude ljubav
* 1975 Sanjalica
* 1980 Ne mogu bez snova
* 1982 Staza srebrom izvezena

### Վեպեր

* 1953 Srebrna Kosa
* 1960 Zbogom velika tajno
* Zašto grdiš reku?
* Jutro

Պարգևներ
--------

* Պատվավոր Լեգեոնի շքանշան ասպետ
* Պատվավոր Լեգեոնի շքանշան կոմանդոր
* Ակադեմիական արմավների շքանշան
* Հայրենական պատերազմի շքանշան
* Առյուծի ազգային շքանշան (Սենեգալ)
* 1950 թվականին ազգային մրցանակ բանաստեղծությունների հավաքածուի համար
* 1953 թվականին «Մանկական գիրք» մրցանակ «Արծաթե մազ» վեպի համար
* 1964 թվականին Երեխաների համար լավագույն երգերի մրցանակ
* 1965 թվականին Պիստոե միջազգային բանաստեղծական մրցույթի ոսկե մեդալ
* 1966 թվականին «Պիոներ» խորհրդային մանկական ամսագրի առաջին մրցանակ
* Բելգրադ քաղաքի հոկտեմբերյան պարգև

Ծանոթագրություններ
------------------

1. 1 2 3 4 5 6 7 8  *Deutsche Nationalbibliothek* Record #1023008416 // Gemeinsame Normdatei (գերմ.) — 2012—2016.
2. 1 2  Library of Congress Authorities — Library of Congress.
3. 1 2  ПроДетЛит (ռուս.) — 2019.

Արտաքին հղումներ
----------------

* Alečković, Mira
* Mira Alečković - dobra vila iz čitanki

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միրա Ալեչկովիչ» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| 

|  Չափորոշչային վերահսկողություն |
| --- |
|  |
| CONOR: 12854883 · GND: 1023008416 · ISNI: 0000000110398663 · LCCN: n84065209 · NKC: js20020805628 · NLA: 36560247 · NSK: 000094822 · NTA: 295874708 · NUKAT: n2010115527 · VIAF: 13708408 · WorldCat VIAF: 13708408 |

 |

 |

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Միրա Ալեչկովիչ** կատեգորիայում։ |